# Miniatures (Lamote de Grignon)

Miniatures per a petits conjunts d'instruments de vent és una obra del compositor i director d'orquestra català Ricard Lamote de Grignon, composta entre els anys 1943 i 1944.

## Composició

Aquest conjunt de peces van ser creades durant l'estada de Lamote de Grignon com a subdirector de l'Orquestra Municipal de València, de la qual en aquells dies el seu pare Joan Lamote de Grignon era el director. Eren peces purament funcionals: Ricard Lamote de Grignon les va pensar com a exercicis previs als assajos d'orquestra per als instrumentistes de vent. Aquestes petites peces no busquen el virtuosisme tècnic, sinó que la seva finalitat és fer un treball de so i afinació. És a dir, servien per millorar la sonoritat i la solidesa com a grup de la secció de vent de l'orquestra.

## Estructura

Aquesta obra, està formada per cinc volums diferents que contenen les setze miniatures: el primer volum, és per a tres flautes; el segon, per a tres clarinets; el tercer, per a dos oboès i corn anglès; el quart, dos oboès, corn anglès i tres fagots; i el cinquè, per a quatre trompes, tres trompetes, tres trombons i tuba.
Un fet singular és que hi ha miniatures que estan transcrites per diferents formacions (per exemple, la miniatura número u la trobem al volum 1, 2 i 3). Un altre aspecte que sobta és que en els volums 4 i 5, Ricard Lamote de Grignon juga també amb la instrumentació (veure taula).

## Altres obres compostes a València

Durant la seva estada a València també va compondre les següents obres: Ofrenda (concert per a piano), Fantasia sobre temes de Serrano, Goya - 6 peces desagradables per a 10 solistes i Epitalami (per a cor i orquestra).

## Característiques musicals de Miniatures

| Volum | Instrumentació | Moviments | Tonalitat | Compassos |
| 1 | 3 Flautes | I. Moderato pomposo II. Moderato / Vivo (leggerisimo) III. Lento. Molto legato IV. Lento | Do M Do M Do m La m | 25 29 26 30 |
| 2 | 3 Clarinets | I. Moderato pomposo IV. Lento V. Moderato cantabile VI. Allegretto mosso XV. Moderato pomposo XVI. Allegretto giocoso | Do M La m Re m Re M Si b m Si b M | 25 30 22 40 40 71 |
| 3 | 2 Oboès i corn anglès | I. Moderato pomposo IV. Lento V. Moderato cantabile VI. Allegretto mosso | Do M La m Re m Re M | 25 30 22 40 |
| 4 | 2 Oboès, corn anglès i 3 fagots. | VII. Andante (2 fagots) VIII. Moderato (2 fagots) XIII. Lento (corn anglès i 3 fagots) XIV. Tempo di gavotta (2 oboès, corn anglès i 2 fagots) | Do m Do m Fa m Do M | 45 52 22 64 |
| 5 | 4 Trompes, 3 trompetes, 3 trombons i tuba. | IX. Tiento (4 trompes) X. Allegro giocoso (4 trompes) XI. Lento religioso (3 trompetes, 3 trombons i tuba) XII. Alla pollacca (4 trompes, 3 trompetes, 3 trombons i tuba) | - La M Re M Re M | 36 30 29 46 |

## Enregistraments

Lamote de Grignon, R., (2012). Miniatures volum 1 per a tres flautes. A: Música de cambra de compositors catalans per a flauta travessera (CD àudio). Barcelona: Ars Harmonica.

## Partitures

Aquests 5 volums han estat publicats per l'editorial catalana Clivis Publicacions (Primera edició: Maig 1998 / Segona edició: Abril 2014).

## Referències

* ↑ Lamote de Grignon, Ricard. MINIATURES per a petits conjunts d'instruments de vent, volum 2 per a tres clarinets. Clivis Publicacions, Abril 2014.
* ↑ Coll, Montserrat. Gent Nostra: Lamote de Grignon. Barcelona: Edicions de Nou Art Thor.
* ↑ Generalitat de Catalunya. Ricard Lamote de Grignon - Centenari (1899-1999). Barcelona: Cultura música - Departament de Cultura, Setembre 1999.

## Bibliografia

* Coll, Montserrat. Gent Nostra: Lamote de Grignon. Barcelona: Edicions de Nou Art Thor. ISBN 84-7327-204-8.
* Generalitat de Catalunya. Ricard Lamote de Grignon - Centenari (1899-1999). Barcelona: Cultura música - Departament de Cultura, Setembre 1999. ISBN B-32.702-1999.
* Lamote de Grignon, Ricard. Miniatures per a petits conjunts d'instruments de vent, volums 1, 2, 3, 4 i 5. Barcelona: Clivis Publicacions, Abril 2014. ISBN 84-89813-44-2 / ISBN 979-0-3502-0989-5 Error en ISBN: grup id no vàlid / ISBN 84-89813-46-9 / ISBN 84-89813-47-7 / ISBN 84-89813-48-5.
Viccionari